
Punainen Sulka -keräyksellä 2026 autetaan lapsia ja nuoria

(Paikkakunnan) lionsklubi/klubit keräävät varoja lasten ja nuorten mielenterveyden ja hyvinvoinnin tukemiseen kahdeksatta kertaa järjestettävällä Punainen Sulka -keräyksellä.

Lionsklubien valtakunnalliseen Punainen Sulka -varainkeruukampanjaan osallistuu noin 10 000 lionia eri puolilla Suomea yhdessä keräyskumppaneiden kanssa. Keräys toteutetaan lipaskeräyksenä, MobilePay-lahjoituksilla sekä heijastimien myynnillä. (Paikkakunnan) klubit voivat järjestää lisäksi erilaisia tapahtumia, joiden tuotto lahjoitetaan keräykseen.

Lionsklubien yhteinen keräys toteutetaan 3.10.-31.12.2026. Yleisölle kohdistuva keräys toteutetaan kahtena peräkkäisenä viikonloppuna 16.-18.10. ja 23.-25.10.2026.

Lionsklubien varainkeruukampanjalla lionit rakentavat parempaa, turvallisempaa ja terveempää huomista lapsille ja nuorille Suomessa. Nyky-yhteiskunnassa on paljon lapsia ja nuoria, jotka eivät voi hyvin. Monet kärsivät mielenterveysongelmista, syrjäytymisestä ja yleisestä huonovointisuudesta. Keräyskumppaneiksi on valittu kumppaneita, jotka voivat auttaa apua tarvitsevia lahjoituksillamme. Lionien keräämiä varoja saavat muun muassa Mannerheimin Lastensuojeluliitto MLL, EHJÄ ry, MIELI ry:n koordinoima Sekasin Kollektiivi ja Suomen Partiolaiset.

Keräystuotto kohdistuu kahteen nuorten nettipalveluun eli Mieli ry:n koordinoimaan Sekasin kollektiivin Sekasin Chattiin ja MLL:n Nuorten Nettiin. Suomen Partiolaiset jakavat vähävaraisille tukea partiotoimintaan osallistumiselle ja Erityishuoltojärjestöjen liitto EHJÄ ry pakolais- ja turvapaikanhakijataustaisten nuorten kotoutumiseen.

Punainen Sulka on lioneiden valtakunnallisten varainkeruukampanjoiden tunnus. Punainen Sulka -keräyksiä on aiemmin järjestetty erimuotoisina seitsemän kertaa.

Tutustu keräykseen www.punainensulka.fi.

Lisätietoja: Suomen Lions-liiton toiminnanjohtaja Petri Kaukiainen, petri.kaukiainen@lions.fi, 044 545 1146.

Suomen Lions-liitto kuuluu kansainväliseen Lions International -järjestöön, joka on maailman suurin palveluklubijärjestö. Siihen kuuluu yli 50000 lionsklubia ja noin 1,4 miljoonaa jäsentä yli 200 maassa. Suomen Lions-liitossa on noin 7o0 lionsklubia, joiden yhteenlaskettu jäsenmäärä on noin 15 000.

Lions-järjestö on maailmanlaajuinen uskonnollisesti ja poliittisesti sitoutumaton hyväntekeväisyysjärjestö, joka tuo apua sitä tarvitseville ihmisille. Lionstoiminta on palkatonta vapaaehtoistyötä. Keräysten tuotto, välttämättömien keräyskulujen jälkeen, käytetään kokonaan avustuskohteisiin. Kaikki järjestökulut maksavat jäsenet itse.

Lue lisää lionsttoiminnasta 
www.lions.fi, www.lionsclubs.org, www.facebook.com/LionsFinland/ ja www.instagram.com/suomen_lions_liitto.

